钦定古今图书集成/明伦汇编/闺媛典/第311卷 > 皇清四十四 > 齐迈妻萧氏〈妾刘氏附〉
## 钦定古今图书集成/明伦汇编/闺媛典/第311卷 > 皇清四十四 > 齐迈妻萧氏〈妾刘氏附〉

按《安庆府志》：“萧氏，桐城齐迈妻。归迈数年，无子，罄簪珥为夫纳妾三人，终不娠。其姒刘生子，策名，弥月即乞为子。迈疽发背，萧为吮血。及亡，萧年二十九，族利其有，欲害策名，萧防御备至。刘氏有孝行，尝刲股救迈。母疾殁，并葬王屋后。”